ხარაგაულის მუნიციპალიტეტის საკრებულოს ფრაქცია „ქართული ოცნება-მრეწველების“ თავმჯდომარის იუზა კელენჯერიძის მოხსენება გაწეული მუშაობის შესახებ

/საანგარიშო პერიოდი-2017 წლის 20 ნოემბრიდან 2018 წლის 19 დეკემბრამდე/.

მოგახსენებთ, რომ ხარაგაულის მუნიციპალიტეტის საკრებულოს ფრაქცია „ქართული ოცნება-მრეწველები“ ეფუძნება საქართველოს ორგანული კანონის „ადგილობრივი თვითმმართველობის კოდექსის“, ხარაგაულის მუნიციპალიტეტის საკრებულოს დებულების, ფრაქციის წესდებისა და პარტიის პლატფორმით განსაზღვრულ პოლიტიკურ მიზნებსა და ამოცანებს.

ფრაქცია შედგება სამი წევრისაგან. ფრაქციის თავმჯდომარეა პროპორციული წესით არჩეული დეპუტატი იუზა კელენჯერიძე, წევრები არიან: ვარძიის მაჟორიტარი დეპუტატი გივი ხიჯაკაძე და წიფის მაჟორიტარი დეპუტატი ბესიკ ტალახაძე. ფრაქციის წევრები რეგლამენტის შესაბამისად გაერთიანებული არიან საკრებულოს მუდმივმოქმედ კომისიებში.

ფრაქცია რეგისტრაციაში გატარდა 2018 წლის 19 დეკემბერს.

2017 წლის 15 დეკემბრის N 1774-1 განკარგულებით საქართველოს ორგანულ კანონში-„ადგილობრივი თვითმმართველობის კოდექსში“ შეტანილი ცვლილებიდან გამომდინარე ფრაქცია „ქართული ოცნება-მრეწველების“ წესდებაში შეტანილი იქნა შესაბამისი ვცლილებები ფრაქციის თავმჯდომარის მოადგილის არჩევის უფლებამოსილებით. ასევე წესდების სხვა მუხლებშიც შეტანილი იქნა შესაბამისი ცვლილებები.

აღნიშნულიდან გამომდინარე ფრაქცია „ქართული ოცნება-მრეწველების“ 2018 წლის 30 იანვრის სხდომაზე ფრაქციის თავმჯდომარის მოადგილედ არჩეული იქნა ფრაქციის წევრი გივი ხიჯაკაძე.

საანგარიშო პერიოდში სულ ჩატარებულია 14 მორიგი და რიგგარეშე სხდომა.

ფრაქცია თავის საქმიანობას წარმართავს საკრებულოს უფლებამოსილების ფარგლებში ხარგაულის მუნიციპალიტეტის თვითმმართველი ერთეულის სოციალურ-ეკონომიკური განვითარების სამოქმედო გეგმის ფარგლებში საკრებულოს მიერ დამტკიცებული სამუშაო გეგმის შესაბამისად, კერძოდ სოფლის მეურნეობისა და მრეწველობის, სურსათის უვნებლობის სრულყოფის, მცირე და საშუალო ბიზნესის წამოწყების ხელშეწყობის, მეწარმეობის სახელმწიფო პროგრამების მხარდაჭერის გათვალისწინებით.

უნდა აღინიშნოს, რომ 2018 წლის ბიუჯეტის პროექტის განხილვა ფრაქციის სხდომაზე არ შედგა იმის გამო, რომ ორგანულ კანონში ცვლილებების შეტანასთან დაკავშირებით ფრაქცია რეგისტრაციაში გატარდა 2017 წლის 19 დეკემბერს (ერთი თვის დაგვიანებით). როგორც საფინანსო-საბიუჯეტო კომისიის წევრმა ბიუჯეტის პროექტის განხილვისას გამოვთქვი ჩემი შენიშვნები და წინადადებები, კერძოდ ეჭვს იწვევდა ჯარიმებიდან დაგეგმილი 1075000 ლარის შემოსავალი და ბუნებრივი რესურსების მოსაკრებელი დაგეგმილი 100 000 ლარის ოდენობით. ხარჯების ნაწილში მიზანშეწონილად მიმაჩნდა გაზრდილიყო სოციალური ხარჯები, სკოლამდელი დაწესებულებების (ბაღების) გაერთიანების დაფინანსება. ასევე მკვეთრად უნდა გაზრდილიყო სოფლის მეურნეობის განვითარების დაფინანსება ადმინისტრაციული და სხვა წარმომადგენლობითი ხარჯების შემცირების კვალობაზე.

მ/წლის 12 თებერვალს ფრაქციის სხდომაზე მოსმენილი იქნა საკითხი სოფლის მეურნეობაში არსებული მდგომარეობის შესახებ.

მრავალჯერ მითქვამს და კვლავ ვიმეორებ, რომ საქართველო აგრარული ქვეყანაა. მისი მოსახლეობის 53-55 პროცენტი სოფლად ცხოვრობს. ბოლო ორი ათეული წლების განმავლობაში მძიმე სოციალური ფონის გამო სქართველო გარკვეული სირთულის წინაშე დადგა. ქვეყნის მთლიან შიგა პროდუქტში აგროპროდუქტების ხედვითი წილი

9-10 პროცენტამდე შემცირდა. ეროვნული ბაზრის 80% იმპორტულმა პროდუქციამ დაიკავა, ანუ სოფლის მეურნეობის დარგის სისტემური კრიზისი დამკვიდრდა. იმ დროს, როდესაც საქართველოს აქვს რეალური შესაძლებლობა თავის ეროვნული პროდუქტით დააკმაყოფილოს საკუთარი მოსახლეობაც და მნიშვნელოვნად გაზარდოს ექსპორტით. ბუნებრივია კრიზისი გავრცელდა სხვა რეგიონებშიც.

უკანასკნელი წლების განმავლობაში ხარაგაულში სოფლის მეურნეობის წამყვანი დარგი-მევენახეობა მკვეთრად დაქვეითდა. მეწყერული მოვლენების, ვაზის ხანდაზმულობისა და ნაჩქარევი პრივატიზაციის პირობებში ყურძნის სანედლეულო ბაზა მინიმუმამდე შემცირდა, რის გამოც უნიკალური შამპანური ღვინომასალების წარმოების რეგიონში შეწყდა ყურძნის სამრეწველო გადამუშავება. ანალოგიური პრობლემები შიქმნა სოფლის მეურნეობის სხვა მიმართულებითაც.

აღნიშნულიდან გამომდინარე აუცილებლობას წარმოადგენს სისტემური კრიზისის დაძლევა, ანუ სოფლის მეურნეობის თანმიმდევრული განვითარება უნდა განხორციელდეს ადგილობრივი რესურსებისა და შესაძლებლობების მაქსიმალური გამოყენებით. მიდგომა სოფლის აღორძინების კუთხით მკვეთრად უნდა ამაღლდეს. მომავალ წლებში დარგის დაფინანსება პროგრესულად უნდა გაიზარდოს. საჭიროა განისაზღვროს სოფლის მეურნეობის სუფსიდირების მიმართულებები და შემუშავდეს ფინანსური დახმარების გამოყენების ყველა საშუალებები.

განსაკუთრებული ყურადღების ქვეშ უნდა მოექცეს ქვეყნის ეროვნული სიმდიდრის მიწისა და წყლის დაცვის, მისი რაოდენობრივ-ხარისხობრივი აღრიცხვის საკითხი. სრულყოფილი ფორმა (დატვირთვა) უნდა მიიღოს ხარაგაულის მუნიციპალიტეტის საკუთრებაში სახელმწიფო ქონების ეროვნული სააგენტოდან 2015 წელს დამატებითი ქონების სახით გადმოცემულმა მიწის ნაკვეთებმა. (სოფელ ლახუნდარაში მდებარე 211141,00 კვ.მ. სასოფლო-სამეურნეო დანიშნულების მიწის ნაკვეთი, საკადასტრო კოდი N 36.12.34.038, სოფელ კიცხში მდებარე 20 385,00 კვ.მ. სასოფლო-სამეურნეო დანიშნულების მიწის ნაკვეთი, საკადასტრო კოდი N 36.10.32.421).

შემდგომში ამ ფონდში უნდა შევიდეს მუნიციპალიტეტში არსებული დაურეგისტრირებელი მიწის ფართობები რაოდენობრივი, ხარისხობრივი აღრიცხვის მაჩვენებლებით. საჭიროა ჩატარდეს შერჩეულ ნაკვეთებში ნიადაგის კვლევის ქიმიური და ბიოლოგიური ანალიზი და მეცნიერული რეკომენდაციების გათვალისწინებით კადასტრის მოწესრიგებული სისტემა.

ეკოლოგიურად სუფთა, მაღალხარისხოვანი პროდუქციის გამოშვება ჩვენი მთავარი საზრუნავი უნდა იყოს. სახელმწიფოს მხრიდან უმკაცრესი ზომები უნდა გატარდეს გენმოდიფიცირებული პროდუქციის ჩვენს ქვეყანაში შემოტანის საწინააღმდეგოდ, რის შედეგადაც ეკოლოგიურად სუფთა რეგიონებში წარმოებულ პროდუქციას რეალური ფასი დაედება და ხელს შეუწყობს ეროვნული პროდუქციის წარმოების განვითარებას, ტურიზმის მასშტაბების მნიშვნელოვან ზრდას.

მ/წლის 12 თებერვალს ფრაქციის სხდომის ოქმში კიდევ უფრო სრულყოფილად არის წარმოდგენილი ფრაქციის წევრთა წინადადებები, რომელთა გათვალისწინებით და ეკონომიკური მიზანშეწონილობით ფრაქცია „ქართული ოცნება-მრეწველებს“ აგრარული სექტორის ამოწევა და მევენახეობის თანმიმდევრული განვითარება მიგვაჩნია ჩვენი რეგიონის მთავარ პრიორიტეტულ მიმართულებად და დაბეჯითებით მოვითხოვთ ამ მიმართულებით 2019 წლის ბიუჯეტში სულ ცოტა 50,0 ათასი ლარის გამოყოფის აუცილებლობას.

2018 წლის 16 მარტს ფრაქციის სხდომაზე მოსმენილი იქნა 2017 წლის ბიუჯეტის შესრულების მდგომარეობა. ბიუჯეტის შემოსულობები შესრულდა 100%-ით, ხოლო ხარჯები 71%-ით. წლის ბიუჯეტი შემოსულობების ნაწილში განისაზღვრა 15 505,5 ათასი ლარით, ფაქტიურად მიღებულია 15 494,8 ათასი ლარი, 2016 წელთან შდარებით 6020,9 ათასი ლარით მეტი. 2017 წელს განხორციელებული 15 საბიუჯეტო ცვლილების შედეგად წლიური გეგმით დამტკიცებული ბიუჯეტი 6 387,1 ათასი ლარიდან გაიზარდა 9113,4 ათასი ლარით და განისაზღვრა 15 500,5 ათასი ლარით სრულად მიღებული სახელმწიფო ბიუჯეტის ფონდებიდან მიღებული ტრანსფერებით.

მთელ რიგ სოფლებში ჩატარდა გზების, ხიდ-ბოგირების, სანიაღვრე არხების აღდგენითი სამუშაოები. დაბაში გაიწმინდა რახიელის კალაპოტი, რომელიც წლების განმავლობაში ამოვსილი იყო მთის ფერდობებიდან ჩამოტანილი ქვა-ღორღისაგან და ამ პრობლემებზე მოსახლეობა წლების განმავლობაში აყენებდნენ საკითხს.

აღინიშნა ნაკლოვანებები, შეუსრულებელი დარჩა ბიუჯეტის ხარჯვითი ნაწილი (შესრულებაა 71%). შეუსრულებელი დარჩა 2017 წლის რიგი ინფრასტრუქტურული პროექტები, დარღვეულია თანაბრობის პრინციპი.

დეპუტატებმა გამოთქვეს შენიშვნები სოფლის მეურნეობის მიმართულებით, განსაკუთრებული ყურადღება უნდა ექცეოდეს აგრარული კუთხით სოფლის დაფინანსების გაზრდას. მეტი მზრუნველობა და მხარდაჭერა ჭირდება ქართულ სოფელს, რომელიც რეგიონის და ქვეყნის ეკონომიკის განვითარების საფუძველს წარმოადგენს. გასულ წელს სოფლის მეურნეობის განვითარებისთვის ბიუჯეტში გათვალისწინებული იყო 10,0 ათასი ლარი, აქედან 1,5 ათასი ლარია გახარჯული, რაც სერიოზულ ნაკლად უნდა ჩაითვალოს.

მ/წლის ადრე გაზაფხულიდან მოყოლებული ოქტომბრის ჩათვლით მნიშვნელოვანი სამუშაოები ჩატარდა ფაროსანასთან ბრძოლის ღონისძიებებზე. მავნე მწერმა გავრცელების არიალით შემოაღწია იმერეთში და ხარაგაულშიც. აქტიური ღონისძიებები ჩატარდა ამ მიმართულებით. აღინიშნება სოფლის მეურნეობის სამინისტროს ხარაგაულის საკონსულტაციო-საინფორმაციო სამსახურის (უფროსი ბონდო კიკნაველიძე, მთავარი სპეციალისტი ვაჟა მაჭავარიანი, მთავარი სპეციალისტი ნათა ბერაძე, უფროსი სპეციალისტი მარიამ ბოგვერაძე) მეტად აქტიური და სისტემატიური კონტაქტები ადმინისტრაციულ ერთეულებში მოსახლეობასთან ამ მტკივნეულ საკითხებზე ორჯერ იქნა მოსმენილი აპრილში და სექტემბერში საკრებულოს ფრაქციათა გაერთიანებულ სხდომებზე მათი საუბარი მავნე მწერთან ბრძოლის მექანიკურ, ბიოლოგიურ და ქიმიურ მეთოდებზე. მწერის აქტიური მავნებლობა მკვეთრად გამოვლინდა ზაფხულის ცხელ თვეებში (აგვისტო, სექტემბერი, ოქტომბერი). ფაროსანამ დააზიანა ხეხილოვანი კენკროვანი და ბოსტნეული კულტურები, დააზიანა ყურძენი. რამაც მოსახლეობაში დიდი აღშფოღება გამოიწვია. მიუხედავად გატარებული ღონისძიებებისა ფაროსანას მავნე ქმედება კვლავ პრობლემური რჩება. მოსახლეობსათან კიდევ უფრო უნდა გაძლიერდეს ჩართულობა, ზამთრის პერიოდში მწერთან ბრძოლის მექანიკური მეთოდების გამოყენებაზე. სახელმწიფოს მხრიდან უფრო ეფექტური ღონისძიებების გატარება იქნება საჭირო ამ მიმართულებით. უნდა გამოიკვეთოს მეცნიერების როლი ამ მტკივნეული პრობლემების მოსაგვარებლად. (გივი თავზარაშვილის წინადადებას მხარი დაუჭირეს დეპუტატებმა).

საანგარიშო პერიოდში მეტად მნიშვნელოვანი იყო ხარაგაულის მუნიციპალიტეტში საკუთრებაში 2015 წელს გადმოცემული სოფელ ლახუნდარაში არსებული 211441 მ2  და სოფელ კიცხში არსებული 20 385 მ2 სასოფლო-სამეურნეო დანიშნულების მიწის ნაკვეთების შემდგომი გამოყენების საკითხი. აღნიშნულ თემაზე მ/წლის 20 მარტს ბიუროს სხდომაზე ჩემს მიერ დაყენებული წინადადების კვალობაზე საკრებულოს თავმჯდომარის ქბ. მანანა ბარბაქაძის განკარგულებით შეიქმნა კომისია შემადგენლობით: მალხაზი ფხალაძე-წყალაფორეთის მაჟორიტარი დეპუტატი, ჯაბა ბერაძე-მერიის ეკონომიკისა და ქონების მართვის სამსახურის უფროსი, ვაჟა მაჭავარიანი-სოფლის მეურნეობის სამინისტროს ხარაგაულის საინფორმაციო-საკონსულტაციო სამსახურის მთავარი სპეციალისტი, საკრებულოს „მრეწველთა“ „კონსერვატორების“ მწვანეთა“ პარტიების ფრაქციის თავმჯდომარეები: იუზა კელენჯერიძე, გივი თავზარაშვილი, აკაკი ლურსმანაშვილი, კიცხისა და წყალაფორეთის ადმინისტრაციული ერთეულების წარმომადგენლები-გიორგი ჩხიკვაძე, რეზო სხილაძე შევხვდით ლახუნდარისა და კიცხის სოფლების მოსახლეობას. გაიმართა საქმიანი საუბარი გააქტიურებული საქმის ირგვლივ, ლოგიკურმა მსჯელობამ შედეგი გამოიღო, შევჯერდით მოსახლეობასთან, მათ მიერ თვითნებურად დაკავებული მიწის ნაკვეთების იჯარით გაცემის აუცილებლობის თაობაზე. საქმე პროცედურულად წარიმართა. გაწეული სამიანობის შესახებ ჯაბა ბერაძის ინფორმაცია განხილული იქნა ფრაქციის სხდომაზე მ/წლის 19 სექტემბერს და მიღებული იქნა ცნობად. არსებული ინფორმაციით განხორციელდა სოფელ ლახუნდარაში მდებარე 211141 კვ.მ. სასოფლო-სამეურნეო დანიშნულების მიწის ნაკვეთების დაყოფა 18 ერთეულად, მინიჭებული აქვს ყველა ნაკვეთს საკადასტრო კოდი, საერთო ფართობი შადგენს 96 020 კვ.მეტრს. მერიის კუთვნილებაში დარჩენილია 115 121 კვ.მეტრი.

განხორციელებულია შეფასება, მაზედ არის ნაკვეთები იჯარით გასაცემად.

2018 წლის აგვისტოში სახალხო უნივერსიტეტთა გერმანული ასოციაციის, DVV internacional საქართველოს ოფისის ადმინისტრაციის მხრიდან შემოთავაზებულ წინადადებაზე, ფართის მოძიების შემთხვევაში, გახსნას ზრდასრულთა განათლების ცენტრი ხარაგაულის მუნიციპალიტეტში, საკრებულომ თანხმობა გამოხატა დაბაში სოლომონ მეფის ქ. N 19-ში მდებარე შენობის გაურემონტებელი პირველი სართულის ფართით 220,05 კვ.მ. და არასასოფლო-სამეურნეო დანიშნულების მიწის ფართობის 400 კვ. მეტრის იჯარის 10 წლის ვადით გაცემისთის.

ფრაქცია „ქართული ოცნება-მრეწველების“ სხდომამ განიხილა, მიზანშეწონილად ჩათვალა და მხარი დაუჭირა წარმოდგენილი პროექტის განხორციელების იდეას.

ზრდასრულთა განათლების ცენტრის შექმნა მეტად მნიშვნელოვანი იქნება სხვადასხვა სპეციალობებზე კადრების სწავლა-მომზადებისთვის, კერძოდ: მეფუტკრეობის შესწავლა, ხის დამუშავება და ხეზე კვეთა, კომპიუტერის შესწავლა, ჭრა-კერვა, სან-ტექნიკოსის მომზადება, ვაზის მყნობის ხელოვნების დაუფლება და სხვა, რაც ხელს შეუწყობს დასაქმების პრობლემების მოგვარებას და მოსახლეობის ეკონომიკური პოტენციალის შემდგომ გაუმჯობესებას.

მ/წლის 19 სექტემბერს შედგა ჩემი (იუზა კელენჯერიძის) შეხვედრა ბაზალეთის ადმინისტრაციული ერთეულის ღარიხევის მოსახლეობასთან. შეხვედრა გაიმართა ზედა ღარიხევში მერაბი დეკანოსიძისა და მალხაზი ლურსმანაშვილის სახლებთან ღია ცის ქვეშ, რომელსაც ესწრებოდა 23 ამომრჩეველი.

საუბარი გაიმართა სოციალურ-ეკონომიკურ, პრობლემურ საკითხებზე, კერძოდ:

1. სოფელ ღარიხევში ცენტრალური გზის მშენებლობა ნაწილობრივ განხორციელდა 2017 წელს ივანე დეკანოსიძის სახლამდე. მოსახლეობა მოითხოვს აღნიშნული ცენტრალური საავტომობილო გზის დასრულებას 1500 გრძივ მეტრზე. ასევე საუბარი იყო შიგა საუბნო გზის მოწესრიგებისა და მობეტონების საკითხებზე ბუხუტი დეკანოსიძის სახლის შესახვევში 200-250 გრძივ მეტრზე. ამ მონაკვეთზე გზა სტიქიისაგან მეტად დაზიანებულია. უბანში ცხოვრობენ ასაკოვანი ადამიანები, რომლებიც გზის უქონლობის გამო მოკლებული არიან აუცილებლობით გამოწვეულ სასწრაფო დახმარებას და ამ თემაზე გულისტკივილს გამოხატავენ. საკითხთან დაკავშირებით მოსახლეობას განუმარტე, რომ მ/წლის აგვისტო-სექტემბერში საკრებულოს ბიუროსა და მრეწველთა ფრაქციის სხდომაზე დავაყენე საკითხი გზის მშენებლობის დამთავრების თაობაზე. შევიტანეთ ცვლილებები 2019-2020 წლებში ინფრასტრუქტურული მიმართულებით გასატარებელ პროექტებზე და ჩვენი წინადადებები მივაწოდეთ მუნიციპალიტეტის მერიას განსახორციელებლად.
2. განსაკუთრებული გულისტკივილი გამოითქვა მოსახლეობის მიერ სამასალე ხე-ტყის სარგებლობის თაობაზე. ტყის პირას ვცხოვრობთ და ამ საკითხით ვერ ვსარგებლობთ - აღნიშნავს იმედგაცრუებული მოსახლეობა. ამ თემაზე მივაწოდე შეხვედრის მონაწილეებს ხარაგაულის მაჟორიტარი პარლამენტის დეპუტატის კობა ლურსმანაშვილის პრესაში გაკეთბული ინფორმაცია, რომ გარემოს დაცვის კომიტეტში ერთ-ერთი მთავარი პრიორიტეტია ტყის კოდექსის განხილვა, რომლითაც იცვლება ხე-ტყის რესურსების მოპოვების ფორმა გარემოს დაცვისა და სოფლის მეურნეობის სამინისტროს გადაწყვეტილებით, რითაც აუცილებელი საჭიროებიდან გამომდინარე (მაგალითად სტიქიის შემთხვევაში) დაზარალებული მოსახლეობა სამასალე მორის პირდაპირი მიყიდვის ფორმით დაკმაყოფილდეს.
3. მოსახლეობამ თხოვნით მოგვმართა გაგვეწია სათანადო დახმარება ბუნებრივი გაზის შყვანის თაობაზე. ჩემი პასუხი იყო, რომ გულისხმიერებას არ დავაკლებთ ამ მნიშვნელოვანი საქმის გააქტიურების საკითხზე.
4. ამომრჩევლებმა განსაკუთრებული ყურადღება გაამახვილეს სოფლის დაწყებითი სკოლის მნიშვნელოვან საკითხზე.

სიტყვაში გამოსულმა ბუხუტი დეკანოსიძემ აღნიშნა, რომ საუკუნეზე მეტი ხანია სოფელში ფუნქციონირებს დაწყებითი სკოლა, რომელიც 110 წლის წინათ აუშენებია ამ სოფლის მკვიდრს, ქველმოქმედს ქაიხოსრო (ქუჩა) დეკანოსიძეს და სოფლისათვის საჩუქრად გადაუცია. მოუწვევია პედაგოგები და წლების განმავლობაში შრომის ანაზღაურებასაც საკუთარი შესაძლებლობებით დაუფინანსებია. ამით საფუძველი ჩაეყარა სწავლა-განათლების ამ მნიშვნელოვან საქმეს, რასაც დიდად აფასებენ სოფლის მაცხოვრებლები.

წლების განმავლობაში სკოლა ხანდაზმულობის გამო ამორტიზებული გახდა.

რაიონის განათლების სფეროს ხელმძღვანელი პირების მზრუნველობის შედეგად 2017 წლის გეგმაში ჩაისვა და განხორციელდა სკოლის რეაბილიტაცია თანამდეროვე მოთხოვნებით და სტანდარტით, რაზედაც დიდ კმაყოფილებას გამოთქვამს ადგილობრივი მოსახლეობა.

მიზანშეწონილად მიგვაჩნია, აღნიშნავს ბუხუტი დეკანოსიძე, რომ პატივი ვცეთ წარსულს, ღვაწლი და ამაგი დავიწყებას არ მივცეთ. მისი დამაარსებლის სახელის უკვდავყოფის მიზნით ღარიხევის ახალადრიაბილიტირებულ სკოლას მიენიჭოს ქველმოქმედი მამულიშვილის ქაიხოსრო (ქუჩა) დეკანოსიძის სახელი.

სიტყვაში გამოვიდნენ იური და ამირან კამკამიძეები, ელდარი ფერაძე, გოჩა გელაშვილი, ლეილა დეკანოსიძე და სხვები, რომლებმაც ერთხმად დაუჭირეს მხარი დაყენებულ წინადადებას.

დაყენებულ საკითხთან დაკავშირებით მოსახლეობას მივეცი განმარტება, რომ მოსახლეობის ერთობლივი ხელმოწერილი განცხადება შემოიტანონ ხარაგაულის მუნიციპალიტეტის საკრებულოს თავმჯდომარის სახელზე შემდგომი განხილვისა და რეაგირებისათვის.

შეხვედრაზე გავაგრძელე საუბარი სოფლის მეურნეობის მიმართულებით, კერძოდ მევენახეობის განვითარების აუცილებლობაზე.

მოსახლეობას შევახსენე, ჩვენს რაიონში ყურძნის სანედლეულო ბაზა მეტად სავალალო მდგომარეობაში აღმოჩნდა ბოლო 25 წლის განმავლობაში. მევენახეობიდან მიღებული შემოსავალი ჩვენი მოსახლეობის ძირითად საარსებო საშუალებას წარმოადგენდა. რაიონის მასშტაბით საშუალოდ 5000 ტონა საუკეთესო შამპანური და სუფრის ჯიშების (ციცქა, ცოლიკაური, პინო, ალიგოტე) ყურძენი მზადდებოდა. სოფელი ღარიხევიც საუკეთესო შამპანური ვაზის ჯიშებით იყო დატვირთული. დაწყებითი სკოლის მიმდებარედ არსებული „ შუაგარემოებების“ ნაკვეთებში უნიკალური ჯიშის ყურძენი- პინო მზადდებოდა . შეგახსენებთ, რომ ქვედა ღარიხევის „ბრუისის“ ნაკვეთში მოწეული ციცქა-ცოლიკაურის ღვინის კონკურსში გამარჯვებული მევენახე გიგო ზუმბულიძე 5000 მანეთით დააჯილდოვეს გასული საუკუნის ორმოცდაათიან წლებში.

წლების განმავლობაში მეწყერული მოვლენებისა და ხანდაზმულობის გამო ვაზი ამორტიზებული გახდა და ყურძნის მოსავლიანობა მინიმუმამდე შემცირდა. ყურძნის ადგილობრივი ნედლეულის ბაზაზე სამრეწველო გადამუშავება ფაქტიურად აღარ არსებობს. მოსახლეობა ყურძნით წარმოების საკუთარ მოთხოვნილებასაც ვერ აკმაყოფილებს.

შექმნილი მდგომარეობიდან გამომდინარე აგრალული მიმართულებით მევენახეობის განვითარება მთავარ პრიორიტეტად მივიჩნიეთ. ჩემი ინიციატივით ვაზის ნამყენი ნერგის წარმოებას ჩაუყარეთ საფუძველი. ამ საქმით დაინტერესებულ პიროვნებებთან ერთად დაბის ღვინის ქარხნის ტერიტორიაზე მცირე მოცულობის სანერგეც გავაშენეთ. მოწვეული გვყავდა გამოცდილი - პრაქტიკოსი ვაზის მყნობელები.

მ/წლის მარტის ბოლოდან საკუთარი შესაძლებლობის ფარგლებში დავიწყეთ ვაზის ნერგის გაცემა ამ საქმით დაინტერესებულ, გულშემატკივარ პიროვნებებზე. ამ სასტარტო ეტაპზე ჩემს კოლეგებს, საკრებულოს წევრებს მადლობა უნდა უთხრათ ვაზის გახარება გაშენების საქმეში პოპულარიზაციისა და ტრადიციადქცეულ სიყვარულისა და ერთგულებისათვის. ვფიქრობთ წამოწყებული საქმე მეტ მხარდაჭერას და გაშენების მაშტაბურ ხასიათს მიიღებს.

კომუნიკაციები გვაქვს საგურამოს ჯიხაურის სანერგე მეურნეობის სამეცნიერო ცენტრთან, საიდანაც ვფიქრობთ შემოვიტანოთ შამპანური ჯიშის (ციცქა, ცოლიკაური,ოცხანური საფერე) ყურძნისათვის საძირე ვაზის აპრობირებული ჰიბრიდის ლერწი სადედეების შესაქმნელად, რაზედაც დღეისათვის დიდი მოთხოვნილებაა.

ამ საკითხზე ხშირად გვექნება საუბარი. ჩვენი მთავარი მიზანია რაიონის მაშტაბით ამ პროცესებში ჩავრთოთ მოსახლეობა. დაინტერესებული ნაწილი, განსაკუთრებულად ახალგაზრდა თაობა. ეტაპობრივად დავიწყოთ ვაზის აღდგენა და მევენახეობის განვითარებისათვის ხელშემწყობი ღონისძიებების გატარება. უნდა გადავდგათ გაბედული ნაბიჯი ბიუჯეტიდან ამ მიმართულებით სათანადო თანხის გამოყოფის თაობაზე.

საყოველთაოდ ცნობილია,რომ გასულ წელს საქართველო საბოლოოდ აღიარეს ვაზისა და ღვინის სამშობლოდ. დღითი-დღე იზრდება ქართული ღვინისა და ალკოჰოლური პროდუქციის ხარისხი და პრესტიჟი მსოფლიოს სხვადასხვა ქვეყნებში. ეს ჩვენი ქვეყნის დიდი სიამაყეა და სამომავლოდ უფრო მეტი პერსპექტივები გველოდება.

მ/წლის 15 ოქტომბერს ფრაქციის სხდომაზე მოსმენილი იქნა ხარაგაულის მუნიციპალიტეტში სამრეწველო საწარმოთა ფუნქციონირების საკითხი.

უნდა აღინიშნოს, რომ ხარაგაულის მუნიციპალიტეტის სოცილაურ-ეკონომიკური პოტენციალის ძირითად საფუძველს სამრეწველო საწარმოთა საქმიანობა წარმოადგენს, ამ სფეროში არსებული მდგომარეობა არც თუ სახარბიელოა.

-ზვარის მინერალური წყლების ქარხანა ერთ-ერთი მნიშვნელოვანი ობიექტი იყო, სადაც ათეულობით მუშა-მოსამსახურე იყო დასაქმებული. არაერთი მცდელობის მიუხედავად საწარმო კვლავ უმოქმედოდაა. მერიის ეკონომიკისა და ქონების მართვის სამსახურის უფროსის ჯაბა ბერაძის ინფორმაციით იყვნენ დაინტერესებული პირები ქარხნის ამოქმედების თვალსაზრისით. მერიიდან გაგზავნილია წერილი ბუნებრივი რესურსების სააგენტოში წყლით სარგებლობის ლიცენზიის ამოქმედების დაჩქარებასთან დაკავშირებით აუქციონის გამოცხადების თაობაზე, რაზედაც უარყოფითი პასუხია შემოსული.

-მცირე დატვირთვით მუშაობს ერთ დროს წარმატებული საწარმო დიდვაკის გრეხილ-ავეჯის ფაბრიკა, სადაც მხოლოდ 6-7 პიროვნებაა დასაქმებული.

-ასევე მცირე დატვირთვით მუშაობს ხარაგაულის ღვინის საწარმოთა ბაზაზე შექმნილი სააქციო საზოგადოება „იმერი“. მ/წლის 9 თვის მონაცემებით საზოგადოების შემოსავალმა 35,0 ათასი ლარი შეადგინა. აქედან ბიუჯეტში გადახდილია 66000 ლარი. ამოქმედდა ბუნებრივი ქვის დამუშავების საამქრო. საწარმო ინარჩუნებს წყლის წარმოება-ჩამოსხმის ლიცენზიას, მაგრამ დღეისათვის არ ფუნქციონირებს.

ბილო 10-12 წლის განმავლობაში შეწყდა ყურძნის სამრეწველო გადამუშავება ყურძნის სანედლეულო ბაზის მკვეთრად შემცირების გამო.

-მიღებული ინფორმაციით ნორმალურად ფუნქციონირებენ კოზმანისა და ხანდების ბუნებრივი ქვის კარიერები.

-ნორმალური დატვირთვით და დადებითი მაჩვენებლებით ხასიათდება ხარაგაულისა და კიცხის პურის ქარხნები.

-საყურადღებოა მარელისის საკალმახე შპს „ლომის მთა“ (ხელმძღვანელი ზაზა სახვაძე). მომხმარებელი კმაყოფილებას გამოთქვამს გამოშვებული პროდუქციის ხარისხით. ობიექტი მეტად პერსპექტიულია, არის წარმოების გაფართოების რეალური შესაძლებლობა.

-ორ წელზე მეტია ამოქმედდა კოოპერატივი, „მეღვინეობა კიცხი“ (ხელმძღვანელი ჰამლეტი ბერაძე), რომელიც ნორმალურად ფუნქციონირებს. მიმდინარეობს ინოვაციური ტექნოლოგიური პროცესების სრულყოფა, რაც მეტად საყურადღებოა.

-ვარძიის ადმინისტრაციულ ერთეულში შექმნილია მეფუტკრეობის კოოპერატივი (ხელმძღვანელი ივანე ხიჯაკაძე).

რაიონში ეს დარგი ტრადიციული და პერსპექტიულია, პროდუქცია საკმაოდ ხარისხიანი. მსოფლიო ბაზარზე ქართულ თაფლზე მოთხოვნილება დიდია, არსებობს რეალიზაციასთან დაკავშირებით გარკვეული პრობლემები.

-დროებით შეჩერებულია კიცხში არსებული რძის კოოპერატივი „რკ-სარგო“ (ხელმძღვანელი გიორგი გველესიანი) ნედლეულის უქონლობის გამო.

-პროექტები „აწარმოე საქართველოში“, „დანერგე მომავალი“ მეტად საყურადღებოა დასაქმების პრობლემებისა და ეკონომიკის ამოწევის თვალსაზრისით, რაც ხელისუფლების მხრიდან დიდ მხარდაჭერას ღებულობს ეკონომიკის ამოწევის თვალსაზრისით.

ამ მხრივ სახელმწიფო ორგანოებიდან მხარდაჭერის მიზნით მოსახლეობაზე გაცემულია შეღავათიანი აგროკრედიტები მევენახეობის, მეფუტკრეობის, მებოსტნეულის და სხვა დარგების განვითარებისათვის.

საანგარიშო პერიოდში ფრაქციის ყურადღბის საგანს წარმოადგენდა მოსახლეობის მიერ დაყენებული სოციალურ-ეკონომიკური თუ სხვა პრობლემური საკითხების რეაგირების საკითხი. მრავალ საკითხთა შორის ერთ-ერთი იყო მუნიციპალიტეტში პირუტყვის სასაკლაოს შექმნის აუცილებლობა, რაც წლების განმავლობაში აწუხებდა მოსახლეობას. 2014 წელს ჩვენმა ფრაქციამ ინიცირების წესით დააყენა საკითხი ერთჯერადი თანხის გამოყოფის თაობაზე სასაკლაოს მოსაწყობად, რომლის განხორციელება 2015 წლის ბიუჯეტში შეუძლებელი გახდა. პირადად ჩემს ვალდებულებაში ვთვლიდი ამ თემის გააქტიურებას, დღეს მოსახლეობას უნდა ვაუწყოთ, რომ საკითხი ადგილიდან დაიძრა. ადგილობრივმა მკვიდრმა პავლე ალავიძემ ყველა პროცედურების დაცვით დაიწყო დაბის ტერიტორიაზე აღნიშნული ობიექტის მშენებლობა, რომელიც რამოდენიმე თვეში დამთავრდება არსებული სტანდარტითა და მოთხოვნილების გათვალისწინებით. მის მიერ მ/წლის 19 ნოემბერს ფრაქციის სხდომაზე გაკეთებული ინფორმაციით საწარმოში დასაქმებული იქნება 12-15 პიროვნება და მოსახლეობა უზრუნველყოფილი იქნება საიმედო უვნებელი პროდუქციით ვეტერინალ-სანიტარული ზედამხედველობის კანონიერების სრული დაცვით. ამავე სხდომაზე მოსმენილი იქნა სსიპ სურსათის ეროვნული სააგენტოს იმერეთის რეგიონალური სამმართველოს ინსპექტორის ავთანდილ ვეფხვაძის სრულყოფილი ინფორმაცია სურსათის უვნებლობის საკითხებზე, რომელიც მიღებული იქნა ცნობად.

მოსახლეობის მოთხოვნებიდან გამომდინარე პირადად ჩავერთე 9 აპრილის ქუჩის ყველა ჩიხის დახურული არხების და ჩამდინარე რთული კალაპოტების გაწმენდის-სრულყოფის, ბეტონის დასხმის დეფექტური აქტების შედგენაში, რაც დღემდე შესრულებულია. თანხები აუთვისებელია და მოსახლეობა კვლავ უკმაყოფილო. ანალოგიური მდგომარეობაა დაბაში, ანზორ კიკნაძის ქ. N 111-ში მცხოვრებ გურამ კიკნაძის განცხადებაზე.

რაც შეეხება ღარიხევის მოსახლეობის ერთობლივი განცხადების არსს ღარიხევის დაწყებითი სკოლისათვის ქაიხოსრო (ქუჩა) დეკანოსიძის სახელის მინიჭების თაობაზე, საკრებულოს განათლების, კულტურის, ახალგაზრდულ საქმეთა და სპორტის კომისიის თავმჯდომარე-დავით კიკნაძე მოსახლეობას შუალედურ პასუხს აძლევს, რომ საკითხის განხილვა პროცედურულ ეტაპზეა. კანონმდებლობიდან გამომდინარე სახელის მინიჭების გადაწყვეტილება უნდა მიიღოს ბაზალეთის საბაზო სკოლის სამეურვეო საბჭომ. საბოლოო გადაწყვეტილება მირებული იქნება ხარაგაულის მუნიციპალიტეტის საკრებულოს მიერ.

ძვირფასო კოლეგებო:

როგორც თქვენთვის ცნობილია ხარაგაულის მუნიციპალიტეტის საკრებულოს დებულებიდან გამომდინარე ხარაგაულის საპატიო მოქალაქის წოდების მინიჭების წესი ძალაში შვიდა 2014 წლის 6 ოქტომბრიდან. 2014-2015 წლებში ეს საპატიო ტიტული სულ 13 ღირსეულ პიროვნებას მიენიჭა. სახალხო დღესასწაული „ხარაგაულელობა“ ვერ შედგა ფინანსური სიმწირის გამო. მაგრამ ხარაგაულის საპატიო მოქალაქის მინიჭება ნებისმიერ კულტურულ ღონისძიებაზე შეიძლება და არც მნიშვნელოვანი თანხებია საჭირო. სამი წელი გადის 28 დეკემბერს, რაც ეს ტიტული არავისთვის მიგვინიჭებია. კანონით ამ ღირსების მინიჭება მუნიციპალიტეტის მერის პრეროგატივაა. კადნიერებაში ნუ ჩამითვლით-ამ საქმის ინიციატორი მე ვიყავი და ამ საპატიო ტიტულის მიმნიჭებელი კომისიის თავმჯდომარეც ვარ. მოქალაქეების შემოქმედების, ღვაწლის და ამაგის დაფასება მეტად საყურადღებო და აუცილებელია. ჩემი თხოვნაც არის და მოთხოვნაც ამ საპატიო პროცესის განახლება.

იყო ხალხის რჩეული უდიდესი ჯილდოა, რაც დიდ პასუხისმგებლობას გვაკისრებს. თვითკმაყოფილებას არ უნდა მივეცეთ, მეტი შრომაა საჭირო უკეთესი წარმატებების მისაღწევად. უღრმესი მადლობა კოლეგებს გულისხმიერებისათვის და მეგობრობისათვის, მადლობა საკრებულოს თითოეულ თანამშრომელს გულითად შრომისაათვის.

მოახლოებულ ახალ წელს გილოცავთ, წარმატება, სიხარული და ბედნიერება იყოს თქვენი ცხოვრების თანამგზავრი.

ფრაქციის თავმჯდომარე: /ი. კელენჯერიძე/